Γερμανική Σχολή Αθηνών

Η Γερμανική Σχολή Αθηνών (στα γερμανικά Deutsche Schule Athen, DSA) με την παρουσία της συγκαταλέγεται μεταξύ των παλαιότερων γερμανικών σχολείων του εξωτερικού. Επίσης, είναι ένα από τα παλαιότερα και πιο φημισμένα σχολεία της Ελλάδας, αφού ένας ιδιαίτερα μεγάλος αριθμός των μαθητών που αποφοιτούν από τη σχολή έχει διακριθεί στην πολιτική, τις τέχνες, τον επιστημονικό και επιχειρηματικό τομέα. Ιδρύθηκε το 1896 από τον αρχαιολόγο Βίλχελμ Ντόρπφελντ (Wilhelm Dörpfeld) με σκοπό να λειτουργήσει ως «Σχολείο Συνάντησης» μαθητών διαφορετικών εθνοτήτων και πολιτισμών και στεγάζεται από το 1968 στο Μαρούσι. Οι εγκαταστάσεις της συνεχώς ανακαινίζονται: το 2013 ολοκληρώθηκε το νέο κτίριο του νηπιαγωγείου, το οποίο ήταν υποψήφιο για το ευρωπαϊκό βραβείο αρχιτεκτονικής «Βραβείο Μις φαν ντερ Ρόε για την Ευρωπαϊκή Αρχιτεκτονική» και το 2015 ολοκληρώθηκε η επέκταση και ανακαίνιση του κτιρίου του Δημοτικού. Η Γερμανική Σχολή Αθηνών είναι ένας μη κερδοσκοπικός εκπαιδευτικός οργανισμός, ο οποίος υποστηρίζεται από τη Γερμανία με εκπαιδευτικό προσωπικό και οικονομικές επιχορηγήσεις. Στόχος της ΓΣΑ είναι η μετάδοση γνώσης της γερμανικής και της ελληνικής γλώσσας και των ελληνικών και γερμανικών μορφωτικών αξιών. Η Σχολή παρέχει, με τη βοήθεια Γερμανών και Ελλήνων καθηγητών, σε 1100 περίπου μαθητές σύγχρονη εκπαίδευση με την προοπτική της προετοιμασίας τους για μια ζωή σε μια ενωμένη Ευρώπη. Η Γερμανική Σχολή Αθηνών προσφέρει στους απόφοιτούς της το γερμανικό απολυτήριο (Αμπιτούρ, Abitur) και ως και το 2020 το ελληνικό απολυτήριο Μ.Ε., που τους καθιστούν δυνατή την πρόσβαση στην τριτοβάθμια εκπαίδευση. Οι μαθήτριες και οι μαθητές της Σχολής μπορούν να επιλέξουν να σπουδάσουν σε πανεπιστήμια τόσο του εσωτερικού, όσο και του εξωτερικού, αφού το Αμπιτούρ επιτρέπει την ελεύθερη πρόσβαση στην τριτοβάθμια εκπαίδευση σε πολλές χώρες του εξωτερικού. Από το σχολικό έτος 2015/16 ξεκίνησε η ενοποίηση των δυο τμημάτων, γερμανικού και ελληνικού, σε ένα ολοκληρωμένο σχολείο συνάντησης (Intergrierte Begegnungsschule) με κοινό απολυτήριο το γερμανικό διεθνές απολυτήριο DIA. Οι απόφοιτοι ελληνικών Δημοτικών εξετάζονται στη γερμανική γλώσσα (με γραπτές και προφορικές εξετάσεις) και οι επιτυχόντες εγγράφονται στο Προφίλ Ε της 7ης τάξης. Το προφίλ Ε έχει πάρει το όνομά του από τη λέξη "Ελλάδα", γιατί έχει το μεγαλύτερο ποσοστό μαθημάτων που διδάσκονται στην ελληνική γλώσσα. Υπάρχουν επίσης το προφίλ D που απευθύνεται κατά κύριο λόγο σε αποφοίτους γερμανικού Δημοτικού σχολείου με διαφοροποιημένο ποσοστό διδασκαλίας στην ελληνική γλώσσα. Η ύλη που διδάσκονται όλοι οι μαθητές σε όλα τα προφίλ είναι κοινή, εκτός από το μάθημα των Ελληνικών που διαφοροποιείται σε Ελληνικά ως μητρική γλώσσα και σε Ελληνικά ως ξένη γλώσσα. Διαφοροποιείται επίσης η γλώσσα διδασκαλίας ορισμένων μαθημάτων (Ιστορία, Κοινωνική Αγωγή, Γεωγραφία), όπου υπάρχει η επιλογή μεταξύ της γερμανικής και ελληνικής γλώσσας. Εκτός από την απόκτηση του γερμανικού διεθνούς απολυτηρίου DIA (Deutsches Internationales Abitur) όσοι μαθητές και όσες μαθήτριες το επιθυμούν θα μπορούν να προετοιμάζονται ενδοσχολικά από την 10η τάξη στα πανελλαδικώς εξεταζόμενα μαθήματα, για να μπορούν να συμμετάσχουν με επιτυχία στις πανελλαδικές εξετάσεις. Το νέο αυτό μοντέλο του ολοκληρωμένου σχολείου συνάντησης θα έχει ως αποτέλεσμα τη σταδιακή παύση της λειτουργία των δυο ξεχωριστών τμημάτων ελληνικού (με Γυμνάσιο και Λύκειο) και γερμανικού. Το 2020/21 αυτή η διαδικασία θα έχει ολοκληρωθεί πλήρως και όλοι οι τελειόφοιτοι της Σχολής θα αποκτήσουν ως απολυτήριο τίτλο σπουδών το γερμανικό διεθνές απολυτήριο. Η Γερμανική Σχολή Αθηνών είναι επίσης ένα από τα λίγα σχολεία της Ελλάδας με δομές σχολικής βελτίωσης, επιμορφώσεων του διδακτικού προσωπικού και εκπαιδευτικής αξιολόγησης. Ακολουθεί το μοντέλο Διαχείρισης Παιδαγωγικής Ποιότητας (Pädagogisches Qualitätsmanagement) στο πλαίσιο του οποίου ολοκλήρωσε το Φεβρουάριο του 2011 με επιτυχία την εξωτερική αξιολόγηση από την υπηρεσία ZfA της Ομοσπονδιακής Δημοκρατίας της Γερμανίας (BLI: Bund-Länder-Inspektion) και της αποδόθηκε ο τίτλος "Deutsche Exzellente Auslandsschule" ("Εξαιρετική Γερμανική Σχολή του Εξωτερικού"). Τις δράσεις σχολικής βελτίωσης συντονίζει η ομάδα καθοδήγησης (Steuergruppe), η οποία αποτελείται από εκπαιδευτικούς, μαθητές, γονείς, ΔΣ και την Υπεύθυνη Διαχείρισης Παιδαγωγικής Ποιότητας. Διευθυντική ομάδα: Διευθυντής του Ιδρύματος: Αννέντορε Ντίέρκερ Υποδιεύθυνση του Ιδρύματος: Γιενς Έμπερλαϊν, Βασίλειος Τόλιας M.Ed. Διεύθυνση Λυκείου: Βασίλειος Τόλιας M.Ed. Συντονισμός Ανώτερης Βαθμίδας: Γιενς Έμπερλαϊν Συντονισμός Μέσης Βαθμίδας: Γιενς Έμπερλαϊν και Αγγελική Κανελλακοπούλου, M.A.Ed. Διεύθυνση Δημοτικού: Άλμπρεχτ Χάφνερ Διεύθυνση προσχολικής αγωγής: Γκάμπριελε Βένσκι Διαχείριση Παιδαγωγικής Ποιότητας: Αγγελική Κανελλακοπούλου, M.A.Ed.

 Το σχολείο προσφέρει στους μαθητές του τη δυνατότητα γνωριμίας τους με άλλους πολιτισμούς(εκτός από τους δύο ήδη υπάρχοντες),καθώς κάθε χρόνο συμμετέχει στο Ευρωκοινοβούλιο Νέων και άλλα ευρωπαϊκά προγράμματα στην Ολλανδία και στην Ιρλανδία. Επιπλέον, οι μαθήτριες και οι μαθητές της Σχολής μπορούν να συμμετέχουν σε εκπαιδευτικές εκδρομές εντός και εκτός Ελλάδας, καθώς και στα προγράμματα ανταλλαγών μαθητών μεταξύ της Γ.Σ.Α. και άλλων Γερμανικών Σχολών του εξωτερικού ή διάφορων σχολείων της Γερμανίας. Η συνάντηση και η δημιουργική συνεργασία ελλήνων και γερμανόφωνων μαθητών και καθηγητών αποτελούν το χαρακτηριστικό γνώρισμα του σχολείου. Από το 1896, έτος ίδρυσής της, η ΓΣΑ εκμεταλλεύεται αυτήν την ιδιαίτερη φυσιογνωμία της προς όφελος της πολύπλευρης καλλιέργειας των μαθητών. Διαταξικοί όμιλοι εργασίας λειτουργούν και καλύπτουν διάφορους τομείς προσφέροντας τη δυνατότητα στα παιδιά να ανακαλύψουν τις κλίσεις τους και να αναπτύξουν τα ταλέντα τους: αθλητισμός, θέατρο, μουσική κ.α. Από το 2007 μέχρι το 2009 τόσο στα κτίρια του Γυμνασίου/Λυκείου όσο και στο γήπεδο ποδοσφαίρου της σχολής πραγματοποιήθηκαν γυρίσματα της σειράς "Ευτυχισμένοι Μαζί" που προβλήθηκαν στον τηλεοπτικό σταθμό MEGΑ, με τεράστια επιτυχία. Κάθε χρόνο το σχολείο συμμετέχει σε δραστηριότητες, όπως το Μοντέλο Ηνωμένων Εθνών (Model United Nations), δεδομένου ότι η σχολή οργανώνει τη διάσκεψή DSAMUN. Η σχολή είναι ιδιαίτερα διάσημη σε διεθνές επίπεδο για τη διάσκεψη DSAMUN (Μοντέλο Ηνωμένων Εθνών) της. Κατά συνέπεια θα μπορούσε να θεωρηθεί το σημαντικότερο γεγονός του σχολείου. Το DSAMUN είναι μια τριήμερη προσομοίωση της εργασίας των Ηνωμένων Εθνών και πραγματοποιείται στο σχολικό συγκρότημα της ΓΣΑ. Έχει σχεδιαστεί για τους μαθητές Γυμνασίων και προορίζεται να παρέχει μια ευκαιρία για τους μαθητές να συζητήσουν παγκόσμια πολιτικά ζητήματα. Η διάσκεψη τους δίνει την ευκαιρία να γνωρίσουν την εργασία των Ηνωμένων Εθνών και τον κόσμο της διπλωματίας. Η διάσκεψη είναι υψηλών προδιαγραφών με πολλούς ειδικευμένους μαθητές-ομιλητές από σχολεία από όλο τον κόσμο, πολλοί από τους οποίους έχουν συμμετάσχει σε άλλα διεθνή συνέδρια νεολαίας. Οι εκπρόσωποι στη διάσκεψη είναι αρμόδιοι για να προετοιμάσουν τα σχέδια και τις επίσημες εκθέσεις πολιτικής ψηφίσματος στα διάφορα ζητήματα (από την άποψη της χώρας αντιπροσωπεύουν) και να μάθουν να διαπραγματεύονται και να συζητούν με τον επίσημο λεξιλόγιο και γλώσσα των Ηνωμένων Εθνών. Αυτή η ημέρα προσφέρει πληροφόρηση για τους στόχους της Γερμανικής Σχολής Αθηνών, ενημερώνει για τις δραστηριότητες των μαθητών της Γερμανικής Σχολής Αθηνών και ψυχαγωγεί όλους τους επισκέπτες. Πραγματοποιείται κάθε χρόνο στα μέσα του Ιανουαρίου. Ντίνος Αγγελίδης, καλαθοσφαιριστής Νίκος Αθηναίος, αρχιμουσικός Έλλη Αλεξίου (1894-1988), συγγραφέας Κατερίνα Αναστασοπούλου, δημοσιογράφος - αθλητικογράφος Ευάγγελος Αντώναρος, τέως κυβερνητικός εκπρόσωπος, βουλευτής ΝΔ Κώστας Αξελός (1924-2010), φιλόσοφος Ηλέκτρα Αποστόλου (1912-1944), αγωνίστρια της Αντίστασης Γιάννης Βαληνάκης, πρώην Υφυπουργός Εξωτερικών, βουλευτής ΝΔ Λύντια Βελισσαρίου - Τρίχα, Ε.Λ.Ι.Α. Χρίστος Βερελής, πρώην Υπουργός Μεταφορών & Επικοινωνιών Βίκυ Βολιώτη, ηθοποιός Τάσος Γιαννίτσης, Καθηγητής Οικονομικών, τ. Υπουργός Εσωτερικών Νίκη Γουλανδρή, Γυναίκα της Ευρώπης Δέσπω Διαμαντίδου (1916-2004), ηθοποιός Γιάννης Δρόσος, καθηγητής Νομικών Δημήτρης Δρούτσας, τ. Υπουργός Εξωτερικών Σοφία Ελευθερουδάκη, επιχειρηματίας Μαριάννα Ευστρατίου, τραγουδίστρια Νίκος Θέμελης (1947-2011), συγγραφέας Κλαίρη Θεοδώρου, συγγραφέας Μάρω Κακριδή, γλωσσολόγος Κώστας Καλφόπουλος, δημοσιογράφος - συγγραφέας Χρήστος Καραμπάτος, εκδότης Ρόμουαλντ Καρμακάρ, σκηνοθέτης Μιλτιάδης Καρύδης (1923-1998), αρχιμουσικός Κατερίνα Κατσαμπέ, Αντιδήμαρχος στον Δήμο Αθηναίων Λένα Κιτσοπούλου, ηθοποιός - σκηνοθέτης - συγγραφέας Βασίλης Κουκαλάνι, ηθοποιός Αλέκος Κυριακός, γλύπτης Άγγελος Κωβαίος, δημοσιογράφος Θανάσης Λαβίδας, επιχειρηματίας Θανάσης Λασκαρίδης, επιχειρηματίας Πάνος Λασκαρίδης, επιχειρηματίας Πέτερ Λίμπουργκ, δημοσιογράφος Πάνος Λουκάκος, δημοσιογράφος Κώστας Λούκος, μουσικός Γεώργιος Αλέξανδρος Μαγκάκης (1922-2011), καθηγητής της Νομικής, πολιτικός Βασίλης Μαζαράκης, καλύτερος Έλληνας τενίστας όλων των εποχών στην παγκόσμια κατάταξη Ηλίας Μακρής (Δελλόγλου), σκιτσογράφος - εικαστικός Κίμων Μαραγκουδάκης, συνθέτης Νανώ Μαρινάτου, αρχαιολόγος Θάλεια Ματίκα, ηθοποιός Ναταλία (Νάτα) Μελά, γλύπτρια Λένα Μερίκα, συγγραφέας Ντόρα Μπακογιάννη, πρώην Υπουργός Εξωτερικών της Ελλάδας, βουλευτής Ελένη Μυράτ, πρωταθλήτρια Ελλάδας στην ιππασία Αλεξάνδρα Νομίδου, μουσικός (πιάνο) Δήμος Ντικούδης, καλαθοσφαιριστής Αρμάντο Ορτολάνο, πανευρωπαϊκός και παγκόσμιος πρωταθλητής ιστιοπλοϊας Ελένη Παπαδάκη (1908-1944), ηθοποιός Ελίζα Παπαδάκη, δημοσιογράφος Γιάννης Παπαθανασίου, τέως Υπουργός Εθνικής Οικονομίας Μάιρα Παπαθανασοπούλου, συγγραφέας Βασίλης Παπαθεοδώρου, συγγραφέας Νίκος Περάκης, σκηνοθέτης Παναγιώτης Πικραμμένος, Πρόεδρος του Συμβουλίου Επικρατείας Απόστολος Πίτσος, επιχειρηματίας Μαριλένα Πολιτοπούλου, δημοσιογράφος, συγγραφέας Γεώργιος Ράλλης (1918-2006), πολιτικός Μαρία Σούμπερτ, συγγραφέας Φίλιππος Σπυρόπουλος, καθηγητής Νομικής Έβη Στασινοπούλου - Τουλούπα, αρχαιολόγος Ροδούλα Σταθάκη - Κουμάρη, λαογράφος Δέσποινα Στόκου, εικαστικός Όλγα Τσαρμοπούλου, τενίστρια Σωτήρης Τσόγκας, ηθοποιός Άννα Φιλίνη, αρχιτέκτων και ζωγράφος, βουλευτής Μαίρη Χρηστέα, εικαστικός Γιάννης Ψυχοπαίδης, εικαστικός Κοσμάς Ψυχοπαίδης (1944-2004), φιλόσοφος Γερμανική Σχολή Αθηνών Σύλλογος Αποφοίτων ΓΣΑ Model United Nations (DSAMUN) Γερμανική Σχολή Αθηνών SUMMER CAMP Αρχειοθετήθηκε 2016-10-17 στο Wayback Machine. [1]